สวัสดีค่ะ คือหนูเป็นเชื้อราในช่องคลอด อาการมันคันในช่องคลอดค่ะ เคยไปหาที่โรงพยาบาลมาแล้วให้ยาสอดกับยากินมา พอกินได้สักพักอาการก็ดีขึ้นค่ะ หลังจากนั้นก็ได้มีเพศสัมพันธุ์กับแฟน พอวันต่อมาก็มีอาการคัน แต่ครั้งนี้หนักกว่าครั้งที่แล้ว ครั้งนี้ คันในช่องคลอดแล้วก็มีน้ำสีขาวออกมาเหมือนนมบูดที่หนักสุดคือมันจับกันเป็นก้อนสีขาวค่ะแต่ไม่มีกลิ่นน่ะ หนูต้องทำยังงัยค่ะ หนูกลัวมากเลยค่ะ
สวัสดีค่ะ จากอาการของที่มีอาการคัน และมีตกขาวเป็นก้อน เป็นลักษณะของเชื้อราในช่องคลอดค่ะเชื้อรา คือเชื้อโรคชนิดหนึ่ง มีชื่อเป็นภาษาอังกฤษว่าCandida albicansเชื้อโรคตัวนี้อยู่ตามที่ต่างๆ ทั่วไป แต่ชอบสภาพสิ่งแวดล้อมที่ร้อนชื้น ปัจจัยที่ทำให้เกิดเชื้อรามีหลายๆอย่างเช่นใส่เสื้อผ้าที่คับเกินไป หนา ไม่ระบายอากาศการสวนล้างช่องคลอดบ่อยๆการใส่ผ้าอนามัยแผ่นเล็กไว้ตลอด อาจทำให้เพิ่มความอับชื้นและโอกาสติดเชื้อได้มากขึ้นการรับประทานยากดภูมิคุ้มกันโรคประจำตัว เช่น โรคอ้วน โรคเบาหวานการติดเชื้อราในช่องคลอดสามารถรักษาหายได้ด้วยยา และยานั้นมีทั้งกิน เหน็บช่องคลอด และชนิดครีมทาในช่องคลอดในกรณีของ แนะนำให้หลีกเลี่ยงปัจจัยดังกล่าวข้างต้น และหลีกเลี่ยงการมีเพศสัมพันธ์ไปก่อนค่ะ ร่วมกับการใช้ยาเหน็บเพื่อรักษาเชื้อ แต่ถ้าหากอาการไม่ดีขึ้น แนะนำให้ไปตรวจเพิ่มเติมกับคุณนรีเวช เพื่อตรวจร่างกายอย่างละเอียดต่อไปค่ะ